Title: 3
Author: Jarmila Balážová
Last saved by: agenda0
Company: MV SR

Návrh na uvoľnenie finančných prostriedkov z rezervy vlády SR 
na rok 2001 na podporu preventívnych programov

V Stratégii prevencie kriminality v Slovenskej republike, ktorú vláda SR schválila uznesením č. 482 z 9. júna 1999, bola pre Radu vlády SR pre prevenciu kriminality (ďalej len “rada”) ako jedna z prioritných úloh stanovená úloha podporovať aktivity prevencie na miestnej úrovni, najmä na úrovni krajských a okresných miest. V zmysle tejto úlohy rada podnietila úzku spoluprácu miestnej štátnej správy, Policajného zboru, samosprávy a mimovládnych organizácií. Následne rada prerokovala komplexné súčinnostné programy prevencie kriminality a inej protispoločenskej činnosti krajských úradov a krajských miest a počet zainteresovaných subjektov rozšírila o vybrané okresné mestá.
V roku 2000 vláda uznesením č. 412 zo dňa 7. júna schválila uvoľnenie 
14 609 489 Sk z rezervy vlády na podporu preventívnych programov schválených radou. Prostriedky boli presunuté z rozpočtovej kapitoly Všeobecná pokladničná správa na kapitoly krajských úradov. Vďaka prideleným prostriedkom sa v rade miest (Bratislava, Trnava, Trenčín, Banská Bystrica, Košice) začalo s budovaním, alebo sa pokračovalo v rozširovaní monitorovacích kamerových systémov, ktorých uplatnenie sa stretlo so širokou pozitívnou odozvou v masmédiách a verejnosti. V spolupráci rady a Inštitútu pre verejnú správu v Bratislave sa začalo so systematickým vzdelávaním koordinátorov prevencie protispoločenskej činnosti z orgánov miestnej štátnej správy, samosprávy a Policajného zboru prostredníctvom základného kurzu, ktorý má rozsah 128 vyučovacích hodín a je akreditovaný Ministerstvom školstva SR. Jeho realizácia je jedným z prvých pokusov v strednej Európe o profesionalizáciu koordinátorov prevencie kriminality. Vo väčšine krajských miest na základe podnetu ministra vnútra SR (uznesenie vlády SR č. 273 zo dňa 20. apríla 2000, bod B.4.) vznikol zámer zriadiť poradne pre obete trestných činov. Pre koordinátorov prevencie bola zakúpená odborná literatúra potrebná k ich činnosti a boli vydané rôzne popularizačné a propagačné materiály najmä v oblasti prevencie viktimácie. Podporili sa vzdelávacie, sociálne, športové, kultúrne a iné vhodné aktivity pre deti a mládež ohrozenú kriminalitou. Do preventívnych aktivít sa podarilo zapojiť celý rad mimovládnych organizácií. Pridelenie finančných prostriedkov na podporu prevencie kriminality predstavovalo aj značnú morálnu podporu prevencii a pozitívny signál širokej verejnosti o dôležitosti prevencie v rámci kontroly kriminality.
Podpora preventívnych programov z rezervy vlády SR v roku 2001 umožní pokračovať vo vzdelávaní koordinátorov prevencie, zriaďovaní a skvalitňovaní činnosti poradní pre obete trestných činov, v ďalšom rozvoji kamerových monitorovacích systémov vo vybraných mestách a v ďalších osvedčených preventívnych aktivitách miestnej štátnej správy, samosprávy, Policajného zboru a mimovládnych organizácií na miestnej úrovni. Požiadavka na rok 2001 je na uvoľnenie 22 134 590 Sk z rezervy vlády SR. Tieto prostriedky by mali byť presunuté z rozpočtovej kapitoly Všeobecná pokladničná správa na kapitoly krajských úradov.

Zdôvodnenie a kvantifikácia požadovaných finančných prostriedkov podľa jednotlivých krajov

1.	Krajský úrad v Bratislave 

Na preventívne aktivity:
•	KÚ v Bratislave
•	odborná príprava koordinátorov prevencie kriminality (2 sústredenia základného kurzu pre 22 účastníkov a nákup literatúry) – bežné výdavky 300 000 Sk
•	činnosť poradne pre obete trestnej činnosti - bežné výdavky 300 000 Sk
•	krajský seminár k efektívnej spolupráci v prevencii - bežné výdavky 80 000 Sk
Spolu: 	bežné výdavky 	680 000 Sk
•	OÚ v kraji
•	centrá voľného času – voľnočasové aktivity pre deti a mládež – bežné výdavky 320 000 Sk; nákup výpočtovej techniky, kopírovacích zariadení a pod. - kapitálové výdavky 240 000 Sk
•	centrá výchovnej a psychologickej prevencie, krízové strediská a iné zariadenia sociálnych služieb, v ktorých sa vykonáva sociálna prevencia – preventívne aktivity pre deti s poruchami správania - bežné výdavky 360 000 Sk; nákup videotechniky pre terapeutickú prácu - kapitálové výdavky 270 000 Sk
•	pedagogicko-psychologické poradne a centrá poradensko-psychologických služieb – preventívne aktivity pre rizikové skupiny detí a mládeže - bežné výdavky 360 000 Sk; materiálne a technické dovybavenie pracovísk - kapitálové výdavky 270 000 Sk
Spolu: 	1 820 000 Sk
z toho 	kapitálové výdavky:    780 000 Sk
	bežné výdavky:	1 040 000 Sk
•	Mesto Bratislava
•	kamerový monitorovací systém - kapitálové výdavky 1 000 000 Sk
Spolu:	kapitálové výdavky	1 000 000 Sk
Rekapitulácia:
spolu:	3 500 000 Sk
z toho	kapitálové výdavky	1 780 000 Sk
	bežné výdavky		1 720 000 Sk

2.	Krajský úrad v Trnave 

Na preventívne aktivity:
•	KÚ v Trnave 
•	odborná príprava koordinátorov prevencie kriminality (2 sústredenia základného kurzu pre 21 účastníkov a nákup literatúry) – bežné výdavky 250 000 Sk
•	činnosť poradne pre obete trestnej činnosti - bežné výdavky 300 000 Sk
	Spolu:	bežné výdavky	550 000 Sk
•	OÚ v kraji
•	OÚ v Skalici – preventívne aktivity pre deti a mládež (peer skupiny, deti s poruchami správania) - kapitálové výdavky 40 000 Sk; bežné výdavky 
170 000 Sk
•	OÚ v Galante – linka pomoci pre občanov, odborná príprava koordinátorov prevencie ZŠ a SŠ, práca so žiakmi ZŠ s rizikovým správaním – bežné výdavky 200 000 Sk
•	OÚ v Hlohovci – preventívne aktivity pre deti, mládež a dospelých občanov - bežné výdavky 20 000 Sk, kapitálové výdavky 280 000 Sk
•	OÚ v Senici – kamerový monitorovací systém - bežné výdavky 150 000 Sk, kapitálové výdavky 100 000 Sk
•	OÚ v Dunajskej Strede – kurz pre koordinátorov prevencie základných škôl, nákup odbornej literatúry pre nich a podpora činnosti preventívnych poradní – bežné výdavky 200 000 Sk
•	OÚ v Piešťanoch – vzdelávanie koordinátorov prevencie základných škôl, 
okresnej pedagogicko-psychologickej poradne, občianskeho združenia Pomoc ohrozeným deťom a letného tábora pre deti z rodín v hmotnej núdzi – bežné výdavky 217 000 Sk
		Spolu:	1 377 000 Sk
		z toho	kapitálové výdavky:	   420 000 Sk
			bežné výdavky:	   957 000 Sk
•	Mesto Trnava
•	kamerový monitorovací systém - kapitálové výdavky 500 000 Sk
•	program pre žiakov ZŠ Správaj sa normálne - bežné výdavky 170 000 Sk
		Spolu:	670 000 Sk
		z toho 	kapitálové výdavky:	500 000 Sk
			bežné výdavky:	170 000 Sk
Rekapitulácia:
spolu:	2 597 000 Sk
z toho	kapitálové výdavky	   920 000 Sk
	bežné výdavky		1 677 000 Sk

3.	Krajský úrad v Trenčíne

Na preventívne aktivity:
•	KÚ v Trenčíne
•	odborná príprava koordinátorov prevencie kriminality (2 sústredenia základného kurzu pre 25 účastníkov a nákup literatúry) - bežné výdavky 300 000 Sk
•	zriadenie a činnosť poradne pre obete trestnej činnosti – bežné výdavky 
300 000 Sk
•	vybavenie pracoviska koordinátora prevencie výpočtovou technikou - kapitálové výdavky 100 000 Sk
		Spolu:	700 000 Sk
		z toho	kapitálové výdavky:	100 000 Sk
			bežné výdavky:	600 000 Sk
•	OÚ v kraji
•	OÚ v Myjave – preventívne aktivity pre mládež - bežné výdavky 132 900 Sk
•	OÚ v Považskej Bystrici – preventívne aktivity pre mládež i dospelých - bežné výdavky 140 000 Sk; nákup videokamery - kapitálové výdavky 30 000 Sk
•	OÚ v Partizánskom – preventívne aktivity pre deti a mládež - bežné výdavky 
112 200 Sk
•	OÚ v Novom Meste nad Váhom – aktivity v oblasti prevencie násilia, kriminality a rasizmu u detí - bežné výdavky 154 000 Sk; nákup videokamery a videorekordéra - kapitálové výdavky 46 000 Sk
		Spolu:	615 100 Sk
		z toho	kapitálové výdavky:	  76 000 Sk
			bežné výdavky:	539 100 Sk

•	Mesto Trenčín
•	ochranný informačný rádiový systém - kapitálové výdavky 1 000 000 Sk
•	aktivity zamerané na zvyšovanie informovanosti a zodpovednosti občanov - bežné výdavky 200 000 Sk
	Spolu:	1 200 000 Sk
	z toho	kapitálové výdavky:	1 000 000 Sk
		bežné výdavky:	   200 000 Sk
Rekapitulácia:
spolu:	2 515 100 Sk
z toho	kapitálové výdavky	1 176 000 Sk
	bežné výdavky		1 339 100 Sk

4.	Krajský úrad v Nitre

Na preventívne aktivity:
•	KÚ v Nitre
•	odborná príprava koordinátorov prevencie kriminality (2 sústredenia základného kurzu pre 22 účastníkov a nákup literatúry - bežné výdavky 250 000 Sk
•	činnosť poradne pre obete trestnej činnosti – bežné výdavky 300 000 Sk,
•	celokrajský seminár o prevencii - bežné výdavky 50 000 Sk
•	materiálové náklady na činnosť krajskej a okresných komisií pre prevenciu protispoločenskej činnosti - bežné výdavky 40 000 Sk
•	krajská a okresné olympiády netradičných športov - bežné výdavky 100 000 Sk
		Spolu:	bežné výdavky 740 000 Sk
•	OÚ v kraji
•	OÚ v Nitre – Syndróm CAN (prevencia násilia páchaného na deťoch) – bežné výdavky 50 000 Sk; psychohygienický výcvik pre pracovníkov sociálnej prevencie – bežné výdavky 120 000 Sk
•	OÚ v Leviciach – voľnočasové aktivity žiakov ZŠ - bežné výdavky 60 000 Sk; prevencia násilia v rodine - bežné výdavky 10 000 Sk
•	OÚ v Nových Zámkoch – prevencia sociálnopatologických javov u detí a mládeže - bežné výdavky 150 000 Sk
•	OÚ v Šali – aktivity pre žiakov ZŠ s rizikovými prvkami v správaní zamerané na upevnenie prosociálneho správania - bežné výdavky 25 000 Sk; Junior Police Ventures (preventívne aktivity pre mládež prostredníctvom Mestskej polície v Šali) – bežné výdavky 175 000 Sk
•	OÚ v Topoľčanoch - kamerový monitorovací systém pre mesto Topoľčany - kapitálové výdavky 430 000 Sk
•	OÚ v Zlatých Moravciach – preventívne aktivity centra výchovnej a psychologickej prevencie - bežné výdavky 140 000 Sk
	Spolu:	1 160 000 Sk
	z toho	kapitálové výdavky:	   430 000 Sk
		bežné výdavky:	   730 000 Sk
•	Mesto Nitra
•	kamerový monitorovací systém - kapitálové výdavky 750 000 Sk
		Spolu:	kapitálové výdavky 	750 000 Sk
Rekapitulácia:
spolu:	2 650 000 Sk
z toho	kapitálové výdavky	1 180 000 Sk
	bežné výdavky		1 470 000 Sk
5.	Krajský úrad v Žiline

Na preventívne aktivity:
•	KÚ v Žiline a OÚ v kraji
•	odborná príprava koordinátorov prevencie kriminality (2 sústredenia základného kurzu pre 31 účastníkov a nákup literatúry) - bežné výdavky 350 000 Sk
•	vybavenie a činnosť poradne pre obete trestnej činnosti – bežné výdavky 
100 000 Sk, kapitálové výdavky 200 000 Sk
•	oblasť sociálnych vecí – vybavenie zariadenia pre deti, mládež a dospelých s poruchami osobnosti - kapitálové výdavky 80 000 Sk; školenie sociálnych pracovníkov v oblasti sociálnopatologických javov - bežné výdavky 39 750 Sk
•	oblasť kultúry – preventívne aktivity štátnych organizácií kultúry v kraji - bežné výdavky 200 000 Sk
	Spolu:	969 750 Sk
	z toho	kapitálové výdavky:	280 000 Sk
		bežné výdavky:	689 750 Sk
•	Mestá
•	mesto Žilina – kamerový monitorovací systém - kapitálové výdavky 1 000 000 Sk; preventívny program pre žiakov ZŠ Správaj sa normálne – bežné výdavky 70 000 Sk
•	mesto Čadca – monitorovací a záznamový kamerový systém - kapitálové výdavky 250 000 Sk
•	mesto Liptovský Mikuláš – kamerový a monitorovací systém - kapitálové výdavky 300 000 Sk
	Spolu: 	1 620 000 Sk
	z toho	kapitálové výdavky:	1 550 000 Sk
		bežné výdavky:	     70 000 Sk
•	Mimovládne organizácie
-	preventívne aktivity pre deti a mládež – bežné výdavky 300 000 Sk
	Spolu: 	bežné výdavky 	   300 000 Sk
Rekapitulácia:
spolu:	2 889 750 Sk
z toho	kapitálové výdavky	1 830 000 Sk
	bežné výdavky		1 059 750 Sk

6.	Krajský úrad v Banskej Bystrici

Na preventívne aktivity:
•	KÚ v Banskej Bystrici
•	odborná príprava koordinátorov prevencie kriminality (2 sústredenia základného kurzu pre 36 účastníkov a nákup literatúry) - bežné výdavky 400 000 Sk
•	zriadenie a činnosť poradne pre obete trestnej činnosti - bežné výdavky 300 000 Sk
	Spolu:	bežné výdavky	700 000 Sk
•	OÚ v kraji
•	OÚ v Banskej Bystrici – intervenčný program skupinovej práce s deťmi a mládežou s výchovnými a sociálnymi problémami - bežné výdavky 81 950 Sk
•	OÚ v Poltári – projekty Človek – zviera – príroda; Deti ulice; Rovesnícky program – bežné výdavky 155 000 Sk
•	OÚ v Rimavskej Sobote – primárna prevencia rizikových detí - bežné výdavky 40 000 Sk
•	OÚ v Žarnovici – športová prehliadka detí materských škôl – bežné výdavky 8 100 Sk
	Spolu:	bežné výdavky	285 050 Sk
•	Mestá
•	mesto Banská Bystrica – kamerový monitorovací systém - kapitálové výdavky 1 000 000 Sk
•	mesto Zvolen – kamerový monitorovací systém - kapitálové výdavky 800 000 Sk
	Spolu:	kapitálové výdavky	1 800 000 Sk

Rekapitulácia:
spolu:	2 785 050 Sk
z toho	kapitálové výdavky	1 800 000 Sk
	bežné výdavky		   985 050 Sk

7.	Krajský úrad v Prešove

Na preventívne programy:
•	KÚ v Prešove
•	odborná príprava koordinátorov prevencie kriminality (2 sústredenia základného kurzu pre 36 účastníkov a nákup literatúry) - bežné výdavky 400 000 Sk,
•	zriadenie a činnosť poradne pre obete trestnej činnosti - bežné výdavky 300 000 Sk,
	Spolu:	bežné výdavky	700 000 Sk
•	OÚ v kraji a okresné mestá
•	mesto Kežmarok – kamerový monitorovací systém - kapitálové výdavky 350 000 Sk
•	mesto Humenné – kamerový monitorovací systém - kapitálové výdavky 580 000 Sk,
•	mesto Bardejov – kamerový monitorovací systém - kapitálové výdavky 550 000 Sk,
•	mesto Prešov – kamerový monitorovací systém, 2. etapa - kapitálové výdavky 350 000 Sk
	Spolu:	kapitálové výdavky	1 830 000 Sk
Rekapitulácia:
spolu:	2 530 000 Sk
z toho	kapitálové výdavky	1 830 000 Sk
	bežné výdavky		   700 000 Sk

8.	Krajský úrad v Košiciach
Na preventívne aktivity:
•	KÚ v Košiciach
•	odborná príprava koordinátorov prevencie kriminality (2 sústredenia základného kurzu pre 27 účastníkov a nákup literatúry) - bežné výdavky 300 000 Sk
•	zriadenie a činnosť poradne pre obete trestnej činnosti - bežné výdavky 300 000 Sk
		Spolu: 	bežné výdavky	600 000 Sk
•	KÚ a mesto Košice
•	kamerový monitorovací systém pre mesto Košice - kapitálové výdavky 800 000 Sk,
•	podpora činnosti Centra výchovnej a psychologickej prevencie v Košiciach - bežné výdavky 300 000 Sk,
•	prevencia rasovo motivovanej trestnej činnosti - bežné výdavky 40 000 Sk
•	prieskum výskytu tyranizovania a šikanovania žiakov - bežné výdavky 35 000 Sk,
•	nácvik komunikácie s obeťami trestných činov týrania a zneužívania - bežné výdavky 10 000 Sk
•	prieskum výskytu úplatkárstva a iných foriem korupcie – bežné výdavky 25 000 Sk,
•	Týždeň boja proti rasovo motivovanej trestnej činnosti pre žiakov ZŠ a SŠ – bežné výdavky 57 200 Sk
•	zriaďovanie nenáročných ihrísk - bežné výdavky 30 000 Sk
•	činnosť komisie KÚ pre prevenciu - bežné výdavky 77 000 Sk
•	činnosť komisie mesta Košice pre prevenciu - bežné výdavky 77 000 Sk
•	preventívny program Šanca pre každého - bežné výdavky 170 490 Sk
		Spolu:	1 621 690 Sk
		z toho	kapitálové výdavky:	   800 000 Sk
			bežné výdavky:	   821 690 Sk
•	KÚ a OÚ v kraji
•	príprava aktivistov prevencie rasovo motivovanej trestnej činnosti v Spišskej Novej Vsi - bežné výdavky 46 000 Sk
•	preventívny program Radosť deťom a mládeži v Spišskej Novej Vsi – bežné výdavky 100 000 Sk
•	preventívny program pre mesto Trebišov - kapitálové výdavky 200 000 Sk, bežné výdavky 100 000 Sk
		Spolu:	446 000 Sk
		z toho	kapitálové výdavky:	200 000 Sk
			bežné výdavky:	246 000 Sk
Rekapitulácia:
spolu:	2 667 690 Sk
z toho	kapitálové výdavky	1 000 000 Sk
	bežné výdavky		1 667 690 Sk

Rekapitulácia požiadaviek na finančné prostriedky z rezervy vlády SR 
na rok 2001 na podporu preventívnych programov

P.č.

Krajský úrad

Kapitálové 
výdavky

Bežné výdavky

Spolu Sk

1. | Bratislava | 1 780 000 | 1 720 000 | 3 500 000
2. | Trnava | 920 000 | 1 677 000 | 2 597 000
3. | Trenčín | 1 176 000 | 1 339 100 | 2 515 100
4. | Nitra | 1 180 000 | 1 470 000 | 2 650 000
5. | Žilina | 1 830 000 | 1 059 750 | 2 889 750
6. | Banská Bystrica | 1 800 000 | 985 050 | 2 785 050
7. | Prešov | 1 830 000 | 700 000 | 2 530 000
8. | Košice | 1 000 000 | 1 667 690 | 2 667 690
| Spolu Sk | 11 516 000 | 10 618 590 | 22 134 590